شیر شاہ سوری

شیرشاہ سوری، کا اصل نام فرید خان تھا۔ وہ 1486ء میں پیدا ہوئے جو پشتون کی مشہور شاخ اسحاق یعنی سہاک کا بڑا بیٹا تھا۔ سوری نے جونپور میں تعلیم پائی۔21 سال والد کی جاگیر کا انتظام چلایا پھر والئی بہار کی ملازمت کی اور پھر جنوبی بہار کے گورنر بنے۔ کچھ عرصہ شہنشاہ بابر کی ملازمت کی اور بنگال، بہار اور قنوج پر قبضہ کیا۔ مغل شہنشاہ ہمایوں کو شکست دے کر ہندوستان پر اپنی حکمرانی قائم کی۔ اپنی مملکت میں بہت سی اصلاحات نافذ کیں۔ سوری اپنے تعمیری کاموں کی وجہ سے ہندوستان کے نپولین کہلائے سنار گاؤں سے دریائے سندھ تک ایک ہزار پانچ سو کوس لمبی جرنیلی سڑک تعمیر کروائی جو آج تک جی ٹی روڈ کے نام سے موجود ہے۔

شہنشاہ اکبر مملکت کا انتظام چلانے میں شیرشاہ سے بڑا متاثر تھا۔ 22 مئی 1545ء میں بارود خانہ کے اچانک پھٹ جانے سے وفات پائی۔

تاریخ دان شیر شاہ سوری کو برصغیر کی اسلامی تاریخ کا عظیم رہنما، فاتح اور مصلح مانتے ہیں۔ اردو ادب میں شیر شاہ سوری سے متعلق کئی مثالی قصے ملتے ہیں۔

شیر شاہ سوری (1476ء تا 1545ء) ایسا فرماں روا تھا جس کی ستائش نامور مؤرخین اور عالمی مبصرین کرتے رہے ہیں۔ وہ ہندوستان کا پہلا حکمران تھا جس نے عوامی فلاح کی جانب اپنی بھرپور توجہ دی اور ایسے ایسے کارنامے انجام دیے جو تاریخ کی کتب میں سنہرے حروف میں تو لکھے ہی گئے، ان کے نقوش آج تک موجود ہیں۔

ساڑھے پانچ سو سال قبل اس نے زرعی اصلاحات کا کام شروع کروا دیا تھا، جس کی پیروی بعد کے حکمرانوں نے کی۔ شیر شاہ نے سہسرام سے پشاور تک گرینڈ ٹرنک روڈ یعنی جرنیلی سڑک کی تعمیر کروائی تھی اور اس کے کنارے کنارے سایہ دار اور پھل دار اشجار لگوائے، سرائیں تعمیر کروائیں اور سب سے پہلا ڈاک کا نظام نافذ کیا تھا۔

اگرچہ فرید خان سور المعروف شیر شاہ ایک معمولی جاگیردار کا بیٹا تھا۔ اس کے والد حسن خان سور کا خاندان افغانستان سے ہجرت کرکے ہندوستان آئے تھے اور وہ بابر کے معمولی جاگیردار تھے لیکن دلیر پرجوش اور جواں مرد اور اولو العزم شیر شاہ نے مغل سلطنت کے بنیاد گزار بابر کے صاحبزادے ہمایوں کو ایک بار نہیں دو دو بار شکست دی۔ پہلی بار چوسہ کے میدان میں اور دوسری بار قنّوج کے میدان میں۔ اُس کے بعد ہمایوں کو برسوں در بدری کی زندگی گزارنی پڑی اس در بدری کے دور میں ہی اکبر کی پیدائش ہوئی تھی جو بعد میں تاریخ کا اکبر اعظم بنا۔

اپنی جدوجہد سے شیر شاہ نے عظیم سلطنت قائم کی تھی۔ لیکن اس نے اپنی آخری آرام گاہ کے طور پر سہسرام کو ہی پسند کیا جہاں اس کی قوم سوری کی اکثریت تھی اس لیے اپنی زندگی میں ہی کیمور کی پہاڑی پر مقبرہ تعمیر کروایا تھا جس کے چاروں جانب جھیل پھیلی ہوئی ہے۔

 حوالہ جات 

 بیرونی روابط 
 زیرو پوائنٹ 2 - مصنف جاوید چوہدری
 جرنیلی سڑک کا ذکر - مصنف رضا علی عابدی
 شیر شاہ سوری، کے متعلق مضمون اردو ڈائری پر

زمرہ:افغان سنی مسلم
زمرہ:بھارت میں اموات
زمرہ:بھارتی مسلم شخصیات
زمرہ:بانی شہر
زمرہ:برطانوی شہنشاہان ہند
زمرہ:بہاری شخصیات
زمرہ:پشتون شخصیات
زمرہ:پشتون نژاد بھارتی شخصیات
زمرہ:پندرہویں صدی کی پیدائشیں
زمرہ:پندرہویں صدی کے ہندوستانی بادشاہ
زمرہ:حصار (شہر) کی شخصیات
زمرہ:حصار (شہر)
زمرہ:سسرام کی شخصیات
زمرہ:سلاطین دہلی
زمرہ:سلاطین سلطنت سور
زمرہ:سلطنت سور
زمرہ:سلطنت مغلیہ
زمرہ:سولہویں صدی کی شخصیات
زمرہ:سولہویں صدی کے حکمران
زمرہ:سولہویں صدی کے ہندوستانی بادشاہ
زمرہ:سولہویں صدی کے ہندوستانی مسلمان
زمرہ:ضلع ڈیرہ اسماعیل خان کی شخصیات
زمرہ:ضلع روہتاس کی شخصیات
زمرہ:مغلیہ خاندان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستانی بادشاہی
زمرہ:1472ء کی پیدائشیں
زمرہ:1486ء کی پیدائشیں
زمرہ:1545ء کی وفیات

زمرہ:قرون وسطی کے مسلمان سپاہ سالار
زمرہ:افغان نژاد ہندوستانی شخصیات